
До
инж. Сезгин Галиб,
председател на Общински съвет,
гр.Дулово

                                           ДОКЛАДНА ЗАПИСКА
                От инж.Невхис Мустафа – кмет на община Дулово

ОТНОСНО: Невъзможност за възстановяване в срок до 15.12.2026г. на предоставен временен безлихвен заем, отпуснат за изпълнението на проект „Топъл обяд в община Дулово” и удължаване на срока за възстановяването му  до 15.09.2027г.

[bookmark: _GoBack]           Уважаеми г-н  Председател, 
           Уважаеми Дами и господа общински съветници, 

Съгласно Решение №411/17.02.2026г. на Общински съвет - Дулово, беше отпуснат заем в  размер на  23008,13 евро (двадесет и три хиляди и осем евро и тринадесет цента) за изпълнение на проект „Топъл обяд в община Дулово” по Договор BG05SFPR003-1.001-0224-C09 от 06.03.2023г. Заемът е предоставен от наличните средства по бюджетната сметка на Община Дулово и съгласно договора подлежи на възстановяване в срок до 15.12.2026 г.
Механизмът на финансиране по Проекта е чрез възстановяване на вече извършени разходи (междинни плащания), което налага предварително осигуряване на средства за изпълнение на основните дейности.
На 06.07.2027 г. е подписано допълнително споразумение към Договор № BG05SFPR003-1.001-0224-C09 за удължаване на срока за изпълнение на проекта до 16.07.2027 г. 
Във връзка с това, както и с факта, че окончателното верифициране и отчитане на разходите от управляващия орган ще бъде извършено едва след приключване на проектните дейности, не е възможно заемът да бъде възстановен в първоначално определения срок.
Предвид гореизложеното Ви уведомявам, че възстановяването на отпуснатия заем може да бъде извършено след приключване на окончателното отчитане на проекта, което е предвидено за 15.09.2027 г.




. 

Предвид изложеното и на основание чл. 21, ал. 1, т. 6, 10 и ал.2 от ЗМСМС, във връзка с чл. 126 от Закона за публичните финанси, предлагам Общинският съвет да вземе следното
                                                   РЕШЕНИЕ:
1. Общински съвет – Дулово удължава срока за възстановяване на отпуснатия временен безлихвен заем в размер на  23008,13 евро (двадесет и три хиляди и осем евро и тринадесет цента) за изпълнение на проект „Топъл обяд в община Дулово” по Договор BG05SFPR003-1.001-0224-C09, до приключване на окончателното отчитане на проекта, което е предвидено за 15.09.2027г.
2. Средствата да се използват строго целево за разплащане на допустими разходи по Проекта. 
3. Възлага на кмета на Общината да извърши всички необходими последващи действия по изпълнение на решението.



Вносител:
Инж. Невхис Мустафа
Кмет на община Дулово

Съгласувал:
Йорданка Стойчева
зам.- кмет „Хуманитарни дейности и Образование”   
  
           Изготвил:                                                            
           Пенка Томова 
           гл.експерт ЖН и СП

